CELEX: C2006/143/17
Language: da
Date: 2006-06-17 00:00:00
Title: Sag C-245/04: Domstolens dom (Første Afdeling) af  6. april 2006  — EMAG Handel Eder OHG mod Finanzlandesdirektion für Kärnten (anmodning om præjudiciel afgørelse fra Verwaltungsgerichtshof) (Præjudiciel forelæggelse — sjette momsdirektiv — artikel 8, stk. 1, litra a) og b), artikel 28a, stk. 1, litra a), første afsnit, artikel 28b, punkt A, stk. 1, og artikel 28c, punkt A, litra a), første afsnit — forsendelse eller transport inden for Fællesskabet af goder — leveringer — erhvervelser inden for Fællesskabet af goder — kædetransaktioner — stedet for transaktionerne)

17.6.2006   
            
            
               DA
            
            
               Den Europæiske Unions Tidende
            
            
               C 143/9
            
         Domstolens dom (Første Afdeling) af 6. april 2006 — EMAG Handel Eder OHG mod Finanzlandesdirektion für Kärnten (anmodning om præjudiciel afgørelse fra Verwaltungsgerichtshof)
   (Sag C-245/04) (1)
   
   (Præjudiciel forelæggelse - sjette momsdirektiv - artikel 8, stk. 1, litra a) og b), artikel 28a, stk. 1, litra a), første afsnit, artikel 28b, punkt A, stk. 1, og artikel 28c, punkt A, litra a), første afsnit - forsendelse eller transport inden for Fællesskabet af goder - leveringer - erhvervelser inden for Fællesskabet af goder - kædetransaktioner - stedet for transaktionerne)
   (2006/C 143/17)
   Processprog: tysk
   Den forelæggende ret
   Verwaltungsgerichtshof
   Parter i hovedsagen
   
      Sagsøger: EMAG Handel Eder OHG
   
      Sagsøgt: Finanzlandesdirektion für Kärnten
   Sagens genstand
   Anmodning om præjudiciel — Verwaltungsgerichtshof, Wien — fortolkning af artikel 8, stk. 1, litra a), i direktiv 77/388/EØF: Rådets sjette direktiv af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag — leveringsstedet i forbindelse med »trekantstransaktioner« eller »kædetransaktioner« — en virksomhed, der er etableret i en medlemsstat, køber varer af en virksomhed, der er etableret i samme medlemsstat, som fremskaffer varerne fra virksomheder, der er etableret i andre medlemsstater, hvorefter disse leverandører sender varerne direkte til købervirksomheden
   Konklusion
   
               1)
            
            
               Såfremt to på hinanden følgende leveringer af de samme goder, som foretages mod vederlag mellem afgiftspligtige personer, der optræder i denne egenskab, giver anledning til en og samme forsendelse inden for Fællesskabet eller en og samme transport inden for Fællesskabet af disse goder, kan denne forsendelse eller transport kun omfatte én af disse to leveringer, der som den eneste fritages for afgift i henhold til artikel 28c, punkt A, litra a), første afsnit, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 95/7/EF af 10. april 1995.
               Denne fortolkning gælder, uanset hvem af de afgiftspligtige personer — den første sælger, den mellemkommende erhverver eller den anden erhverver — der har retten til at råde over goderne under nævnte forsendelse eller transport.
            
         
               2)
            
            
               Det er kun stedet for den levering, der giver anledning til forsendelse eller transport inden for Fællesskabet af goder, som fastlægges i overensstemmelse med artikel 8, stk. 1, litra a) i sjette direktiv 77/388, som ændret ved direktiv 95/7; det anses for at være beliggende i den medlemsstat, hvor forsendelsen eller transporten påbegyndes. Stedet for den levering, som ikke giver anledning til forsendelse eller transport inden for Fællesskabet af goder, fastlægges i overensstemmelse med samme direktivs artikel 8, stk. 1, litra b); det anses for at være beliggende enten i den medlemsstat, hvor forsendelsen eller transporten påbegyndes, eller den medlemsstat, hvor den afsluttes, afhængigt af, om denne levering er den første eller den anden af de to på hinanden følgende leveringer.
            
         
      (1)  EUT C 251 af 9.1.2004.